[{"text_idx": "#000002", "text": "Er mae nid eglwys Gristnogol na mudiad crefyddol ydy Capital One, sylwad ysbrydol ydy prif hook eu hysbyseb bresennol yn hysbysebu eu cerdyn credid yn y papurau. \u201cLife\u2019s better when you know what\u2019s coming\u201d ac yna mae\u2019r hysbyseb yn mynd mlaen i esbonio: \u2018Capital One is the only credit card company to fix your rate at 8.5% p.a. on balance transfers.\u2019"}, {"text_idx": "#000003", "text": "Dwi\u2019n cytuno gyda datganiad \u201cysbrydol\u201d yr hysbyseb, ydy mae bywyd yn well pan \u2018dy chi\u2019n gwybod beth sy\u2019n dod. Un o lyfrau mwyaf astrus y Beibl ar un wedd ydy llyfr Datguddiad ond o ddarllen y llyfr maen lyfr sy\u2019n llawn gobaith ac mae yn dweud wrtho ni beth sydd i ddod. Dyma ddyfyniad allan o Datguddiad pennod 21 adnodau 1 i 4 (Revelation 21:1-4):"}, {"text_idx": "#000004", "text": "Yna gwelais nefoedd newydd a daear newydd. Roedd y ddaear a\u2019r awyr gyntaf wedi diflannu. Doedd y mo\u0302r ddim yn bodoli ddim mwy. Dyma fi\u2019n gweld y ddinas sanctaidd, y Jerwsalem newydd, yn dod i lawr oddi wrth Dduw yn y nefoedd. Roedd yn edrych fel merch ifanc wedi ei gwisgo\u2019n hardd ar gyfer ei phriodas. Wedyn clywais lais o\u2019r orsedd yn cyhoeddi\u2019n glir, \u201cBellach mae pabell Duw yng nghanol y bobloedd. Bydd yn byw yn eu canol nhw, a byddan nhw\u2019n bobl iddo. Bydd Duw ei hun gyda nhw, a fe fydd eu Duw nhw. Bydd yn sychu pob deigryn o\u2019u llygaid nhw. Fydd dim marwolaeth o hyn ymlaen, dim galaru, dim wylo, dim poen. Mae pethau fel yr oedden nhw wedi mynd.\u201d"}, {"text_idx": "#000005", "text": "Mae\u2019r gair yma sy\u2019n rhoi gwybod i ni beth fydd nesa yn hyfryd ac ydy mae bywyd yn well, fel mae\u2019r hysbyseb yn awgrymu, pan dy chi\u2019n gwybod mae dyma fydd i ddod. Dim marwolaeth, dim galaru, dim wylo a dim poen, \u2018life is better when you know what\u2019s coming.\u2019"}, {"text_idx": "#000006", "text": "Ond fel pob hysbyseb gan y cwmni\u0308au cardiau credit mae yna amodau a small print. Ar waelod yr hysbyseb mae Capital One yn dweud: \u2018Credit is available subject to status and conditions. New customers only. From 1st August 2012 your rate for purchases and balance transfers may change.\u2019 Felly dydy dyfodol Capital One i chi ddim yn fe\u0302l i gyd. Ond y newyddion da am efengyl Iesu Grist yw fod dim amodau a dim small print. Dydy Iesu ddim yn asesu ein \u2018status and conditions\u2019 a dydy e ddim yn newid ein \u2018balance transfers\u2019 ar o\u0302l pedair mlynedd. Mae Iesu yn caru ac am gymodi pob un ohonom sy\u2019n fodlon cydnabod fod angen i ni gael ein cymodi a Duw am ein llanast ac yn wahanol i gerdyn credid Capital One mae Iesu wedi talu ein dyledion yn gyfan gwbl ar ein rhan a hynny am byth nid dim ond tan 2012. Mae ffydd yn Iesu yn golygu y caw ni brofi byd heb farwolaeth, heb alaru, heb wylo a heb boen; ydy mae bywyd yn haws os \u2018dy chi\u2019n gwybod beth sy\u2019n dod."}, {"text_idx": "#000007", "text": "\u201cMae ffydd yn Iesu yn golygu y cawn ni brofi byd heb farwolaeth, heb alaru, heb wylo a heb boen.\u201d\nOs taw dyma\u2019r delfryd pan na wnaeth Duw greu y byd yma yn y lle cyntaf? Mae\u2019r Cristion yn dweud bod pechod yn deillio o ewyllus rhydd ond bod ewyllus rhydd yn ei hun yn rinwedd wedi ei roi i ni gan Duw. Felly ydan ni i dybio nad yw ewyllus rhydd yn bodoli yn y byd perffaith nesaf? Os felly, sut mae dadlau ei fod o\u2019n rhinwedd? Ta jesd ymgais i wahanu\u2019r \u2018wheat from the chaff\u2019 yw\u2019r byd yma? Mae\u2019n edrych i mi fel pe bai\u2019r Cristnion eisiau pethau\u2019n ddwy ffordd ar y mater yma.\nTi\u2019n holi cwestiynnau mawr ond teg a does dim un diwinydd wedi llwyddo i roi yr ateb terfynol/derbyniol i\u2019r cwestiwn mawr hwnnw, mae e jest yn un o\u2019r pethau hynny ddeith yn glir i ni tu draw i\u2019r llen. \u201cMawr iawn fydd ef rhyw ddydd pan ddatguddir pethau cudd.\u201d Bryd hynny fyddw ni\u2019n deall yn iawn. Ond dydy hi ddim yn dderbyniol chwaith i Gristnogion frwsio cwestiynnau lletchwith ond teg fel dy un di dan y mat.\nDwi\u2019n meddwl fod yr ateb rhywbeth i neud gyda defnydd dyn o ewyllys rydd. Nid ewyllys rydd o\u2019r rheidrwydd yw\u2019r broblem ond ein cam-ddefnydd ohono.\nA fydd ewyllys rydd yn y byd nesa? Dwi ddim yn siwr, ond os bydd ewyllys rydd mi fydd ein defnydd ohono yn gwbl uniawn oherwydd bydd pechod wedi ei ddifa. Felly mewn ffordd mae o\u2019n bach o non-question achos bydd dim rhaid dewis rhwng addoli Duw a dilyn pechod achos fydd yr opsiwn pechod ddim yna bellach....\nhmmm cwestiynnau dwys... beth wyt ti\u2019n meddwl Ifan?"}, {"text_idx": "#000008", "text": "\u201cMae ffydd yn Iesu yn golygu y cawn ni brofi byd heb farwolaeth, heb alaru, heb wylo a heb boen.\u201d"}, {"text_idx": "#000009", "text": "Os taw dyma\u2019r delfryd pan na wnaeth Duw greu y byd yma yn y lle cyntaf? Mae\u2019r Cristion yn dweud bod pechod yn deillio o ewyllus rhydd ond bod ewyllus rhydd yn ei hun yn rinwedd wedi ei roi i ni gan Duw. Felly ydan ni i dybio nad yw ewyllus rhydd yn bodoli yn y byd perffaith nesaf? Os felly, sut mae dadlau ei fod o\u2019n rhinwedd? Ta jesd ymgais i wahanu\u2019r \u2018wheat from the chaff\u2019 yw\u2019r byd yma? Mae\u2019n edrych i mi fel pe bai\u2019r Cristnion eisiau pethau\u2019n ddwy ffordd ar y mater yma."}, {"text_idx": "#000010", "text": "Ti\u2019n holi cwestiynnau mawr ond teg a does dim un diwinydd wedi llwyddo i roi yr ateb terfynol/derbyniol i\u2019r cwestiwn mawr hwnnw, mae e jest yn un o\u2019r pethau hynny ddeith yn glir i ni tu draw i\u2019r llen. \u201cMawr iawn fydd ef rhyw ddydd pan ddatguddir pethau cudd.\u201d Bryd hynny fyddw ni\u2019n deall yn iawn. Ond dydy hi ddim yn dderbyniol chwaith i Gristnogion frwsio cwestiynnau lletchwith ond teg fel dy un di dan y mat."}, {"text_idx": "#000012", "text": "A fydd ewyllys rydd yn y byd nesa? Dwi ddim yn siwr, ond os bydd ewyllys rydd mi fydd ein defnydd ohono yn gwbl uniawn oherwydd bydd pechod wedi ei ddifa. Felly mewn ffordd mae o\u2019n bach o non-question achos bydd dim rhaid dewis rhwng addoli Duw a dilyn pechod achos fydd yr opsiwn pechod ddim yna bellach...."}]